סמולוויל (סדרת טלוויזיה)

סמולוויל (באנגלית: Smallville) היא סדרת טלוויזיה אמריקנית, שפותחה על ידי הכותבים והמפיקים אלפרד גוף ומיילס מילר ומבוססת על דמותו של גיבור-העל סופרמן של חברת DC קומיקס, שנוצר על ידי ג'רי סיגל וג'ו שוסטר. פרק הפיילוט שודר ב-16 באוקטובר 2001. עונות 1–5 שודרו ברשת The WB. ב-2004 ערוץ הכבלים ABC Family התחיל לשדר את עונה 1. ב-24 בינואר 2006 הוכרזה רשת אמריקנית חדשה The CW. ב-17 בספטמבר 2006 The WB שידרה את השידור האחרון וב-18 בספטמבר 2006 The CW שידרה את השידור הראשון לעונת השידורים 2006–2007 והסדרה עברה אוטומטית אליה עם סדרות דרמה רבות מ-The WB ומ-UPN. ערוץ הכבלים ABC Family המשיך לשדר 5 עונות עד 2007 בשידורים חוזרים. הסדרה הסתיימה ב-13 במאי 2011 לאחר 10 עונות (218 פרקים). באוקטובר 2011 התחילה סינדיקציה של כל העונות בערוץ הכבלים והלוויין TNT ובאוקטובר 2016 הסדרה עלתה ל-Hulu. בישראל עונות 1–4 שודרו בערוץ AXN של סרטי סוני של HOT ובערוץ yesWeekend של Yes. עונות 5–10 שודרו בערוץ yesSTARS 2, בערוץ yesSTARS Action ובערוץ yesSCIFI. הסדרה מתארת את הרפתקאותיו של קלארק קנט המתגורר בעיירה בדיונית בשם סמולוויל שבקנזס בשנים שלפני אימוץ הזהות "סופרמן". ארבע העונות הראשונות מציגות את חייו של הנער קלארק בשנות לימודיו בתיכון. העונה החמישית מציגה את שנת לימודיו היחידה באוניברסיטה עד שנשר ממנה. שלוש העונות האחרונות מציגות את עבודתו ככתב במערכת העיתון "הדיילי פלנט" לצד תפקודו כגיבור על מסתורי בעיר מטרופוליס ובעולם, את זהות גיבור העל החדשה שלו ואת התפתחותה. שתי העונות האחרונות מציגות את הזוגיות של קלארק ולויס ליין. קשתות סיפור רבות מהקומיקס עובדו לקווי עלילה במהלך העונות. הסדרה מתחילה בגילוי של קלארק קנט כי הוא חייזר שנשלח לכדור הארץ בחללית שהביאה עמה את סופת המטאורים שפקדה את העיירה ביום שבו אומץ. קלארק מתמודד עם "פריקי המטאורים", בני אדם שהחשיפה למטאוריטים גרמה להם למוטציה וליכולות על. הוא מגלה לאט לאט עוד ועוד כוחות על שניחן בהם. בפרק הבכורה, מכוניתו של לקס לות'ר מתנגשת בקלארק, מפילה אותו מגשר לנהר ומתרסקת אחריו. קלארק מציל את לקס והשניים מתיידדים. לקס חוקר את פרטי התאונה, קלארק מגלה זאת וכועס על החדירה לפרטיותו, ולקס מבטיח להפסיק אך ממשיך ואוסף מידע על קלארק. לאורך כל העונה קלארק מתמודד עם אהבתו הלא ממומשת ללאנה, הקשורה בחברות עם ויטני, כאשר בסוף העונה הוא מגלה את אהבתו לקלואי. בפרק האחרון בעונה ויטני מתגייס למארינס, סודו של קלארק מתגלה לכתב האינקוויזטור, וסופת טורנדו מחריבה חלק גדול מהעיירה. קלארק וקלואי נפרדים. כתב האינקוויזיטור מת וסודו של קלארק נשמר. במהלך העונה קלארק יגלה את סודו לפיט חברו הטוב, והוא יהיה הראשון מחוץ למשפחה לדעת על כך. ויטני מת בשדה הקרב ויחסיהם של קלארק ולאנה יידעו עליות ומורדות. ככל שקלארק ולאנה יתקרבו, כך יתערערו לחלוטין יחסיו עם קלואי. במשפחת לות'ור האיבה בין האב ליונל לבן לקס נמשכת. לקס מוצא את אחיו האבוד לוקאס. לות'ורקורפ מבצעת ניסויים בגבישי מטאור מזוקקים ומצליחה ליזום בעזרתם שינויים בכוחותיהם של בני אדם. בפרק 17 של העונה השנייה מופיע לראשונה בהופעת אורח כריסטופר ריב כפרופסור סוואן, מדען שהצליח לפענח את סודותיו של הכוכב קריפטון ומשתף פעולה עם קלארק. קלארק מוצא מערות אינדיאניות עם כיתוב דומה לכיתוב בחללית שלו, ומגלה שאחד מאבות אבותיו ביקר באזור. קלארק לומד על המורשת הקריפטונית שלו, ולומד את השפה בעזרת טכנולוגיה קריפטונית. מתחילה מערכת היחסים בין קלארק לג'ור אל, אביו הביולוגי שהעתיק את תודעתו לבינה מלאכותית שנשלחה בתוך החללית כדי ללמד ולהדריך את בנו. בסוף העונה קלארק עוזב את סמולוויל ומאמץ זהות חדשה: קאל אל. מטוסו של לקס לות'ור מתרסק לים בדרכו לירח הדבש. העונה נפתחת שלושה חודשים לאחר סיום העונה הקודמת. קאל אל אימץ זהות של פושע נהנתן. לקס מתמודד עם האלטר אגו שלו, לואיס, באי בודד. הלן ברייס, אלמנתו, מביימת צער מזויף. לקס ניצל מהאי, ונוקם בהלן. ג'ונתן קנט בשיתוף פעולה עם ג'ור אל מצליח להחזיר את קלארק לחייו הקודמים, אך משלם על כך בבריאותו. קלואי נסחטת על ידי ליונל לות'ור. לקס מגלה שליונל אביו רצח את סביו וסבתו על מנת לזכות בכספי הביטוח. ליונל מסמם אותו וכופה עליו טיפול בהלם חשמלי שמשכיח ממנו הכל. קלואי מסרבת להמשיך לעבוד עבור ליונל ומשלמת מחיר אישי ומשפחתי. ליונל מתגלה כחולה סופני ומבצע ניסויים בבני אדם בעזרת דמו של קלארק, ללא ידיעה למי הדם שייך. כמו כן, הוא ממשיך באובססיביות לחקור את מערות הקוואצ'י והאגדות העתיקות הולכות ומתגשמות. קלארק מגלה שלקס לא הפסיק לחקור אודותיו ונוצר קרע בחברותם. ליונל מופלל על ידי קלואי שמקליטה אותו מודה ברצח הוריו. הוא נכנס לכלא. בפרק סיום העונה קלארק מתאחד עם ג'ור אל; קלואי, מעידה במשפטו של ליונל על רצח הוריו ונכנסת לתוכנית להגנת עדים, אך נרצחת לכאורה במהלך פיצוץ בבית המוגן אליו היא נכנסת. לאנה מחליטה לעזוב את סמולוויל לטובת לימודים בפריז ולקס מורעל בביתו. העונה נפתחת שלושה חודשים לאחר סיום העונה הקודמת. במהלך שהותה בפריז, לאנה פוגשת את ג'ייסון טיג, איתו היא מתחילה לנהל רומן. במהלך סיור בכנסייה, נצרב על גבה של לאנה קעקוע קריפטוני מסתורי, והיא מחליטה לשוב לסמולוויל במטרה לחקור את מקורו. במהלך מחקרה, לאנה לומדת על אמה הקדמונית, הרוזנת-המכשפה איזבל מרגרט ת'ורו, שהועלתה למוקד באשמת כישוף ונשבעה לשוב לתחייה דרך צאצאיתה. במקביל, מרתה מגלה כי קאל-אל חזר לסמולוויל בחיפוש אחר שלוש אבני הכוח; לקס, שנסע למצרים בעקבות פסל בו נמצאת אבן האש, חוזר במטוס, אך קאל-אל פורץ אליו ולוקח את אבן האש, אותה הוא שומר במערות הקוואצ'י. בעזרתה של ברידג'ט קרוסבי (מרגו קידר), עוזרתו האישית של פרופסור סוואן שמספקת לה קריפטונייט שחור, מרתה מצליחה להחזיר את אישיותו של קלארק, שמחליט לעזור ללויס ליין, בת דודתה של קלואי שהגיעה לסמולוויל במטרה לחקור את נסיבות מותה של קלואי. מאוחר יותר, השניים מגלים שלקס הסתיר את קלואי כדי שליונל יהיה בטוח שהיא מתה. בהמשך, ד"ר סוואן מחזיר לקלארק את כרטיס המתכת בעזרתו הוא מדבר שוב עם ג'ור אל, אשר מגלה לקלארק על שלוש "אבני הכוח" – שלושת אבני היסודות (אש, מים, אוויר) בהן הוחבא כל הידע של התרבות הקריפטונית, ובעת שילובן יחד, יהפכו את המחזיק בהן לבלתי-מנוצח ויעניקו לו את כל הידע שקיים בעולם. ג'ור אל מצווה על קלארק למצוא את האבנים, לפני שימצאו אותן בני האדם. לקס וג'ייסון חוקרים גם אודות האבנים לאחר שגילו שאיזבל ת'ורו הועלתה על המוקד בגלל החיפוש אחריהן. אמו של ג'ייסון, ג'נביב, מגיעה לסמולוויל. אף על פי שלאנה בטוחה שג'ייסון שונא את אימו, לקס חושד בג'ייסון, ומאמין שהוא מסוכן ללאנה. בכלא, ליונל משיג את אבן המים, איתה הוא מתכנן להחליף גופים עם לקס, אך בטעות מתחלף עם קלארק ובעקבות כך מגלה את סודו. במקביל, לאורך העונה, אבני המים והאוויר עוברות מיד ליד, ובנוסף, קלואי מגלה את סודו של קלארק, אך שומרת זאת ממנו. בסיום העונה, ג'ייסון וג'נביב חוטפים את לקס וליונל כדי שיגלו להם היכן האבנים נמצאות. ליונל נשבר ומודיע שאחת מהן נמצאת אצל לאנה. ג'נביב מתעמתת עם לאנה, אך איזבל משתלטת על גופה והורגת את ג'נביב בעזרת אבן האוויר. במקביל, לקס וליונל רודפים אחרי ג'ייסון, אך זה האחרון נופל לכאורה אל מותו. ג'ור-אל מצווה על קלארק למצוא את שתי האבנים האחרונות, אחרת סמולוויל תושמד במטר מטאורים שני. עם זאת, בעקבות רצח ג'נביב, אבן האוויר מוכתמת בדם, מעשה שבכל זאת מנחית מטר מטאורים שני על סמולוויל. ג'ונתן ומרתה עומדים לעזוב יחד עם שאר תושבי סמולוויל, אך ג'ייסון (שמתגלה כחי) מחזיק אותם כבני ערובה ומטאור מתרסק על ביתם. קלארק מקבל את האבן האוויר מלאנה, שאומרת לו שתמיד אהבה אותו, ואת אבן המים הוא לוקח מלקס, בעזרתה של קלואי. לאנה מנסה לעזוב את סמולוויל במסוק של לקס, אך המסוק מתרסק ליד חללית שהגיעה עם מטר המטאורים. במערת הקוואצ'י, קלארק מחבר את שלוש האבנים, המתאחדות לקריסטל בצורת יהלום, ומועבר דרך המערה לקוטב הצפוני. לאחר שקלארק מגיע לקוטב הצפוני, הוא זורק את הקריסטל לאוויר ובכך יוצר את "מבצר הבדידות", מבנה הבנוי מהדנ"א של קריפטון, שם אמור ג'ור אל להדריך את קלארק במימוש ייעודו. קלואי, שהצליחה לעבור דרך המערה מיד אחריו, קופאת למוות מקור, וקלארק מבקש מג'ור אל שייתן לו להציל אותה, ומבטיח לו בתמורה שישוב עד השקיעה. בסמולוויל, לאנה ניצלת מהתרסקות המסוק, וחוזה בצאתם של שני קריפטוניים שיוצאים מהחללית וטובחים בכל השוטרים בזירת ההתרחשות. קלארק יוצא לעצור אותם, ובכך הוא קוטע את הכשרתו וממרה את פיו של ג'ור אל, שנוטל ממנו את כוחותיו. לקס, שמשוכנע שלקלארק יש כוחות-על, ושולח שלושה פריקי מטאור כדי לבחנו, אך כיוון שכוחותיו של קלארק מושעים על ידי ג'ור-אל, לקס מאמין שהוא טעה. קלארק מתעמת איתו וחברותם מתפוררת. בהמשך, הופכים קלארק ולאנה לזוג, אך זמן קצר לאחר מכן נורה קלארק ומת בבית החולים. זמן קצר לאחר קביעת המוות, ג'ור-אל מחזיר לקלארק את כוחותיו ואת חייו, אך מזהיר אותו שייקח משהו אחר בתמורה. במהלך העונה, קלואי מתחילה לעבוד ב"דיילי פלאנט", וקלארק פוגש את פרופסור מילטון פיין, מורה להיסטוריה באוניברסיטת קנזס בה הוא לומד. פיין מציל לכאורה את קלארק מקריפטונייט כסוף שהחמיר את הפרנויה שלו, אך מתגלה כמי שיצר בעצמו את הקריפטונייט, וגורם למרתה לגסוס על מנת שקלארק יפנה עורף לג'ור-אל וישחרר את זוד, פושע מלחמה קריפטוני שרצה לקחת את השלטון על קריפטון ממשפחת אל, וגרם בכך למלחמה שהובילה לחורבן הכוכב. קלארק מצליח להביס אותו, אך ללא ידיעתו, לקס מוצא את מילטון פיין בהונדורס כמה חודשים אחר כך, ומבקש ממנו עזרה בפיענוח החללית. חבר מעברו של ג'ונתן, ג'ק ג'נינגס, מגיע לסמולוויל כדי שג'ונתן יעזור לו לנצח בבחירות לבית הנבחרים של קנזס נגד לקס, ג'נינגס נקלע לפרשיית מין ומבקש מג'ונתן להתמודד במקומו. בליל הבחירות, קלארק מספר ללאנה את סודו ומציע לה נישואים. היא מסכימה, אך בעקבות שרשרת אירועים לא צפויים היא נהרגת. קלארק מבקש מג'ור-אל לחזור אחורה בזמן במטרה למנוע את מותה, ובניסיון הנוסף הוא לא מגלה לה את סודו, אך בהמשך משלם על כך במחיר פרידתה ממנו והתקרבותה ללקס. ג'ונתן מנצח בבחירות, אך ליבו לא עומד בלחץ, והוא נפטר. בעקבות מותו של ג'ונתן, מרתה מתמנה לתפקיד במקומו. לאחר שסם הגורם לאנשים למות ולחזור לחיים מחדש מוזרק לקלארק בטעות, הוא פוגש את ג'ונתן, שמגלה לו שליונל יודע את סודו. במקביל, ליונל מתקרב אל מרתה. קלארק מספר לאמו את דברי אביו, ולאחר מכן מתעמת עם ליונל, וכך מגלה שג'ור-אל משתמש בליונל ככלי קיבול על מנת להעביר לקלארק מסרים בקריפטונית. מהודעותיו של ג'ור-אל, קלארק מגלה שזוד מגיע. על מנת למנוע ממנו לקבל גוף גשמי, קלארק מבין שהוא מוכרח להרוג את לקס. פיין מפעיל וירוס שמפיל את כל התשתיות ברחבי העולם וגורם לאנשים להתפרע ברחובות. קלארק חוזר לג'ור-אל, וזה מגלה לו שפיין נוצר בידי זוד, והוא ידוע כ"ברייניאק". ג'ור-אל נותן לקלארק פגיון להרוג בעזרתו את לקס, אך קלארק לא מקשיב להוראתו, ודוקר במקום את ברייניאק, ומשחרר בכך את זוד. קלארק מנסה לעצור את זוד, שהשתלט על גופו של לקס, אך זוד כולא אותו באזור הפנטום, מושבת עונשין בין-גלקטית ממנה לא ניתן להימלט. קלארק מצליח להימלט מאזור הפנטום ולהביס את גנרל זוד בלי לפגוע בלקס. המטוס של מרת'ה ולויס מתרסק בקוטב הצפוני, ליד מבצר הבדידות, וג'ור אל מציל אותן. כאשר קלארק נמלט מאזור הפנטום משתחררים איתו בטעות פושעים הלכודים שם, ובעקבות כך הוא מקדיש את זמנו ללכידתם. אוליבר קווין עובר לגור במטרופוליס. הוא מחפש את המקור לכוחות העל שהיו ללקס כאשר זוד שלט בו, ולשם כך חוטף את לקס אך לא מגלה דבר. אוליבר מגלה את כוחותיו של קלארק ומשכנע אותו שכוחותיו נועדו למשהו גדול. בנוסף, במהלך העונה, קלארק משתף פעולה עם גיבורי על נוספים – סייבורג, אקוומן, פלאש והצייד ממאדים. לקס ולאנה מתקרבים זה לזה ועוברים לגור יחד. לקס מרמה את לאנה וגורם לה להאמין שהיא בהריון, והיא נענית להצעת הנישואין שלו. לאחר החתונה לקס גורם לה להאמין שהיא הפילה את התינוק, אך בדיקה אקראית בבית החולים גורמת לה לגלות את האמת. בפרק סיום העונה מרתה מתמנה לסנאטורית בוושינגטון ועוזבת את קנזס. לאנה עוזבת את לקס, אך כשנכנסת למכונית היא מתפוצצת, ולקס נעצר באשמת רציחתה. קלארק מנסה להרוג את הפנטום האחרון שנותר ותוך כדי הסכר הסמוך נהרס. סכר שנפרץ באגם סמוך משחרר חללית וממנה יוצאת קארה, בת דודו הביולוגית של קלארק שנשלחה לכדור הארץ באותו יום שקאל-אל נשלח, ונשארה רדומה בחללית שלה שנחתה בקרקעית האגם. קלארק מוזהר על ידי הצייד ממאדים שקארה מסוכנת עבורו, ומגלה לו שאביה ואביו היו יריבים. לאחר שקלארק וקארה חולקים חיזיון משותף הם מבינים טוב יותר את עברם וחוזרים לשתף פעולה. בעקבות איבוד זיכרונותיה, היא מתומרנת בידי לקס אך ניצלת ברגע האחרון. לאחר שברייניאק פוגע בלאנה היא מסכימה לשתף איתו פעולה כדי להציל את לאנה, אך נכלאת על ידי ברייניאק באזור הפנטום והוא גונב את זהותה, אך מתגלה לבסוף על ידי קלארק. לאנה מתגלה חיה בסין. לאחר שלקס מבטיח לה שלא יפגע בה היא חוזרת לסמולוויל ועוברת לגור עם קלארק בחווה. מאחורי גבו של קלארק היא מתכננת נקמה במשפחת לות'ר. בעקבות תאונה לאנה מקבלת את כוחותיו של קלארק והנקמה בלקס הופכת להיות אלימה יותר, עד שקלארק מגלה זאת. ברייניאק פוגע בה על מנת לאלץ את קארה לשתף איתו פעולה. כאשר היא מחלימה היא משאירה לקלארק סרטון פרידה ומבקשת שלא יחפש אותה כיוון שהעולם זקוק לו יותר, בהמשך התברר שלקס הכריח אותה לצלם את הסרטון. קלארק פוגש ליום אחד את לארה, אמו הביולוגית, ואת זור אל, אביה של קארה, ששוחזרו מתוך קריסטל מהחללית של קארה שהכיל את הזכרונות ואת הדנ"א של שניהם. לאחר שהוא מבין את טעותו הוא משמיד את הקריסטל ואותם אך מוענש בידי ג'ור אל ונותר חודש שלם במבצר הבדידות. במקביל הפנטום בן דמותו חי עם לאנה. כאשר קלארק חוזר הוא משמיד את הפנטום אבל יחסיו עם לאנה מתערערים. לקס רוכש את ה"דיילי פלנט". במקביל, בעקבות התעוררות זיכרונות ילדות הוא לומד יותר על התארגנות "וריטאס" ועל "הנוסע" – חייזר עם כוחות על שנשלח לכדור הארץ. על מנת להגיע למידע אודות הנוסע הוא הורג את ליונל אביו. במהלך חיפושיו אחריו, הוא מצליח להשיג חפץ בעזרתו יוכל לשלוט ב"נוסע". הוא מגיע למבצר הבדידות, מוצא שם את קלארק, מבין שהוא "הנוסע" ובעזרת החפץ שמצא גורם לחורבן של מבצר הבדידות. לקס יורד למחתרת, ובינתיים מוכרז כנעדר. טס מרסר מתמנה למנכ"לית "לות'רקורפ", לומדת על קלארק מיומניו האישיים של לקס, מקבלת אותו למשרה ב"דיילי פלנט" ככתב ושותף של לויס, ומגלה את סודו המלא בעצמה. לאחר שהיא מגלה שתומרנה בידי לקס, טס מוכרת את "לות'רקורפ" ל"תעשיות קווין". לקס מנסה להביא למותו של אוליבר קווין אך נכשל, ואוליבר הורג אותו. לאנה חוזרת לסמולוויל, והאהבה בינה לקלארק חוזרת לפרוח. היא מצליחה להניח את ידה על פיתוח של לות'קורפ - פרומתאוס, חליפה תת-עורית שמעניקה לה כוחות על. עם זאת, החליפה סופחת אליה אבני מטאור והופכת אותם לסלעים רגילים. לקס מתמרן את לאנה וקלארק כך שעל מנת להגן על תושבי מטרופוליס, לאנה תאלץ לספוח כמות גדולה של חומר מטאורי לפני שיתפוצץ. החומר הופך את לאנה לרעילה עבור קלארק והם נאלצים להיפרד לתמיד. קלארק, שעובד כעת במטרופוליס, מציל אנשים בתכיפות גדולה יותר מבעבר, ושמועה על קיומו של גיבור על מסתורי מתפשטת בעיר. ג'ימי מצלם את קלארק כטשטוש ברגע הצלה במהירות על. קלארק משתכנע שהעולם מחפש גיבור להיאחז בו, ומחליט ליצור לעצמו זהות נוספת שתעניק לעולם תקווה. התמונה מתפרסמת בעמוד הראשי בעיתון, וקלארק מקבל את הכינוי "הטשטוש האדום-כחול" על שם הטשטוש שיוצרים צבעי בגדיו במרוצתו. קלארק מתקשר ללויס בתור הטשטוש והיא מציעה להוות אוזן קשבת עבורו בכל עת שירצה כדי שלא ירגיש בודד. קלארק ממשיך ליצור קשר עם לויס בתור הטשטוש, ובמקביל חלה התפתחות רומנטית במערכת היחסים בין קלארק ללויס. פרמדיק בשם דייוויס בלום מפתח קיבעון כלפי קלואי. דייוויס מבין שאישיות אחרת שלו משתלטת עליו לעיתים ואחראית לסדרת רציחות במטרופוליס. ביום החתונה של קלואי וג'ימי, דייוויס מאבד שליטה ומשנה צורה לדומסדיי, מתפרץ למסיבה, פוצע את ג'ימי וחוטף את קלואי למבצר הבדידות, הנשלט כעת על ידי ברייניאק. ברייניאק מתכנן לספוג את כל הידע האנושי ואז להניח לדומסדיי להשמיד את העולם. גיבורי-על מהעתיד מנטרלים את ברייניאק, נותנים לקלארק טבעת מסע בזמן וחוזרים לעתיד עם הליבה של ברייניאק. ג'ימי רואה שדייוויס הוא הרוצח הסדרתי, אך קלואי בטוחה שהוא הזה בהשפעת משככי כאבים, וג'ימי המתוסכל נפרד ממנה. דייוויס מנסה להתאבד אך חוזר לחיים כי דומסדיי בן אלמוות. האמת על דייוויס מתגלה, וקלואי מנסה לעזור לו להישאר בשליטה. בפרק האחרון, לויס נוגעת בטבעת הלגיון ונעלמת. אוליבר מציע שהליגה תהרוג את דייוויס, אך קלארק מסרב ומביא קריפטונייט שחור שמפצל את דייוויס ודומסדיי לשני גופים. קלארק מביס את דומסדיי ולוכד אותו בבור עמוק. ג'ימי מגלה שקלארק הוא הטשטוש ומשלים עם קלואי. דייוויס שומע שקלואי עזרה לו כדי להגן על קלארק ולא מתוך אהבה כלפיו. דייוויס דוקר את ג'ימי ומתנפל בזעם על קלואי, וג'ימי הפצוע הורג אותו ומת. עקב הירצחו של ג'ימי והיעלמותה של לויס, קלארק מחליט לציית לג'ור אל, להתנתק מהחברה האנושית, ולהתמקד בהכשרה ואימונים במבצר הבדידות ובהצלות. קלארק עובר לתלבושת שחורה ומאמץ את הסמל של משפחת אל. לאחר שלושה שבועות, לויס מופיעה מחדש ולא זוכרת היכן הייתה. קלארק, קלואי וטס מסיקים שלויס חזרה מהעתיד ושמוחה מדחיק את זיכרונותיה הטראומטיים ממנו. קלארק חוזר לשגרת חיים אנושית ולעבודה ב"דיילי פלנט" לצד ההכשרה וההצלות. קלארק ולויס הופכים לזוג, ובמקביל קלארק ממשיך להתקשר ללויס בתור הטשטוש ולשתף אותה בתחושותיו. העתקים משובטים של אזרחים וחיילים מהעיר קנדור שבקריפטון מתפזרים על פני כדור הארץ, ביניהם העתק של גנרל זוד בצעירותו, מייג'ור זוד. טס משתפת פעולה עם זוד בתמורה להבטחתו להציל את כדור הארץ, בניגוד לקלארק הדואג לגורל האנושות. קלארק רואה את הזכרונות המודחקים של לויס מהעתיד, שנה קדימה: השמש נראית אדומה, זוד וחייליו שולטים על האנושות, וקלארק מהעתיד מספר ללויס שהוא נלחם בזוד והפסיד. קלארק מחליט לנקוט בגישה אחרת ולהתיידד עם זוד בתקווה למנוע ממנו להפוך לנבל. זוד, שהיה חברו הטוב של ג'ור אל, מרוצה מהחברות, אך היא לא מחזיקה מעמד. זוד בונה מגדל סולארי להמרת צבע קרני השמש הצהובה המעניק כוחות על לקריפטונים מקוריים לאדום המעניק כוחות על לקריפטונים משובטים, וקלארק ממוטט את המגדל. קלארק, בדומה לזוד, מחשיב את הקנדורים לבני עמו וחש אחריות כלפיהם, אך בניגוד לזוד, מתכנן להטמיע אותם בין בני האדם. זוד נורה וקלארק תורם לו מדמו כדי לרפא אותו. זוד מקבל כוחות-על מהדם ובתורו תורם מדמו לחייליו. זוד מגלה שהטירונית פאורה מצדדת בקלארק, הורג אותה, מספר לחייליו שבני האדם עשו זאת ומשכנע אותם שלא ניתן לחיות לצדם בשלום. ארגון ממשלתי חשאי בשם "שחמט" רודף את גיבורי העל כדי להכריח אותם לשתף פעולה ולהילחם בקנדורים. בראש הארגון עומדת אמנדה וולר, המלכה הלבנה. הארגון, שהיה אחראי להעמדה לדין של חברת הצדק של אמריקה - JSA, רודף שוב אחרי חברי האגודה על מנת למשוך את גיבורי העל של הדור הנוכחי, אך בפועל גורם להם להתאחד נגד הארגון. וולר חוטפת את קלואי על מנת לכפות על קלארק לשתף איתה פעולה, אך בסיוע החץ הירוק והצייד ממאדים הוא מצליח להבריח אותה. בארגון מקביל בעל אותן מטרות עומד המלך השחור, מקסוול לורד, איש עסקים עשיר, שמנסה לחלץ את זהותו של "הטשטוש" באמצעים טכנולוגיים מכל האנשים שראו אותו לשבריר שנייה כלשהו. כנגד שני הארגונים עומד ארגון שלישי אשר בראשו עומדת המלכה האדומה, אשר מגינה על גיבורי העל וזהותם. בסוף יתברר שהמלכה האדומה היא מרתה קנט. לאחר שוולר מנסה לפגוע בקנדורים זוד מחריב את מפקדת שחמט ומכריז מלחמה על האנושות. בפרק האחרון, לויס מבינה שקלארק הוא הטשטוש. החיילים הקנדורים שומעים את זוד מודה שהרג את פאורה ומורדים בו. קלארק שולח את הקנדורים להתיישב בכוכב אחר ולהמשיך שם את התרבות שלהם. לויס, שכבר יודעת שקלארק הוא הטשטוש, מסתירה זאת ממנו ומחכה שיהיה מוכן לספר לה בעצמו. קלארק קופץ לביקור בעתיד ופוגש בבן דמותו העתידי ובלויס שעדיין בת זוגו ומעודכנת בסודו. קלארק אוזר אומץ, מגלה ללויס את סודו ומשתף אותה בכל הפרטים. קלארק ולויס מתארסים. קלארק מתכנן לצאת מן הצללים ולהפוך לגיבור שהוא נועד להיות. בינתיים, הוא מתמודד עם חוק הרישום המאיים של חירותם של גיבורי העל, ונאבק בדארקסייד ובאפלה שהוא משליט על נשמות בכדור הארץ. טס מוצאת מעבדה סודית ובה ילד בשם אלכסנדר ששובט מדנ"א של לקס. טס מגדלת את הילד שמתבגר במהירות, מקבל את זכרונותיו של לקס, קורא לעצמו בשמו ומנסה להרוג את קלארק. לקס ממשיך להתבגר, מאבד את זכרונותיו ונקרא מעכשיו קונר. קונר מציג כוחות על זהים לקלארק וטס מגלה שהילד נוצר משילוב הדנ"א של קלארק ולקס. טס לוקחת אותו לקלארק, שמאמן אותו לשלוט בכוחות העל שלו ונותן לו את השם קונר קנט. קונר עובר לגור עם מרת'ה בוושינגטון. בעולם מקביל, מוצג כפיל של ליונל שאימץ את קלארק וגידל אותו לצד לקס וטס, ואז נטש את טס ושיסה את לקס וקלארק זה בזה עד שהתיר לקלארק להרוג את לקס. ליונל שולט בקלארק עד שמבין שקלארק לא מעז לצאת נגדו, ומתחרט על ההעדפה של קלארק כיורש על פני לקס. ליונל מגיע לעולם של קלארק קנט, גאה לגלות ששם לקס הרג את אביו כיאה לבן לות'ר אמיתי, ותורם את לבו כדי להחזיר את לקס לחיים. בפרק האחרון, מתבררת מטרתו של דארקסייד: האפלה מושכת אל כדור הארץ כוכב לכת שומם שעומד להתנגש בו. קלארק מסיר את האפלה שדארקסייד השליט על אוליבר, הופך לכוח נוגד אפלה ומביס את דארקסייד. קלארק הולך למבצר, שם ג'ור אל אומר לו שהוא גאה בו, וג'ונת'ן המנוח מופיע ומוסר לקלארק תלבושת כחולה עם גלימה אדומה שמרתה הכינה לקלארק וג'ור אל נעל במבצר עד שיחליט שקלארק זכאי לה. קלארק לובש אותה, עף אל השמיים ודוחף את הכוכב הרחק. באפילוג של הסדרה, קלארק מוצג לאחר שהוא כבר אימץ את זהותו המלאה כסופרמן. טום ולינג – קאל-אל / קלארק קנט, צעיר בעל יכולות על-אנושיות, המנסה למצוא את מקומו לאחר שגילה שהוא חייזר שהגיע לכדור הארץ עם מטר המטאורים, ומשתמש בכוחותיו על מנת לסייע לאלו הנתונים בסכנה. קווי העלילה של קלארק בעונות הראשונות כוללות את חוסר יכולתו לחלוק את סודו עם אחרים ואת רצונו לחיות חיים נורמליים. לאחר חודשים של חיפושים, ולינג לוהק לגילום דמותו של קלארק. בתחילה, ולינג לא היה מעוניין לגלם את דמותו של קלארק, אך לאחר שסוכנו שוכנע כי התפקיד לא יזיק לקריירה שלו, הוא קרא את תסריט פרק הפיילוט והתעניין בתפקיד. כמה חודשים לאחר מכן לוהק ולינג לתפקיד. קריסטין קרוק – לאנה לאנג, הנערה מהבית השכן לביתו של קלארק, ובהמשך אף בת זוגו. בעקבות התאבלותה על אובדן הוריה, לאנה חשה אמפתיה כלפי כולם, ובמיוחד כלפי קלארק. קרוק הייתה הראשונה שלוהקה לצוות השחקנים, לאחר שנאטר ראה את קלטת האודישן שהשחקנית שלחה. אף על פי שהיא עזבה את הסדרה בסוף העונה השביעית, קרוק שבה לגלם את דמותה של לאנה בחמישה פרקים בעונה השמינית. מייקל רוזנבאום – לקס לות'ר, בנו של מיליארדר שנשלח לסמולוויל במטרה לפקח על מפעל הדשנים המקומי. לאחר שקלארק מציל את חייו, הם הופכים במהירות לחברים, אך עם התקדמות הסדרה, ידידותם של לקס וקלארק מתפוררת עד שהשניים נעשים לאויבים. רוזנבאום עזב את התוכנית לאחר שבע עונות, ושב לגלם את דמותו של לקס בפרק סיום הסדרה. אריק ג'ונסון – ויטני פורדמן, בן זוגה של לאנה בעונה הראשונה, שמקנא בידידותם של קלארק ולאנה. ויטני מתפייס עם קלארק לפני שהצטרף לחיל האוויר ונסע לאפגניסטן. ג'ונסון אמנם עזב את הסדרה בתום עונתה הראשונה, אך הופיע בהופעת אורח בעונתה השנייה (במהלכה נחשף שהוא נהרג במהלך המלחמה) ובעונתה הרביעית (במהלך פלאשבק לשנת הלימודים הראשונה של קלארק בתיכון). ג'ונסון, שנבחן עבור גילום דמויותיהם של לקס וקלארק לפני שלוהק לדמותו של ויטני, היה מרוצה מכך שהתסריטאים העניקו לדמותו מוות גיבורים. סאם ג'ונס השלישי – פיט רוס, חברו הטוב ביותר של קלארק והאדם הראשון שלו קלארק מספר את סודו. ג'ונס עזב את הסדרה בסוף עונתה השלישית, אך הופיע בהופעת אורח בעונתה השביעית. ג'ונס היה האחרון שלוהק לצוות השחקנים, כשגוף ומילר ראו את האודישן שלו ארבעה ימים לפני שהחלו לצלם את פרק הפיילוט. בקומיקס, דמותו של רוס היא ממוצא קווקזי, אך המפיקים בחרו ללהק את ג'ונס (שהוא אפרו-אמריקאי). אליסון מאק – קלואי סאליבן, חברתו הטובה ביותר של קלארק, שמאוהבת בו (אם כי רגשותיה אליו אינם הדדיים). תפקידה כעורכת עיתון בית הספר, סקרנותה הרבה ורצונה לחשוף שחיתותיות יוצרים מתחים בינה לבין חבריה (במיוחד כשהיא חוקרת את עברו של קלארק). בתחילה, מאק שקלה להיבחן לדמותה של לאנה לאנג, אך לבסוף נבחנה עבור דמותה של קלואי סאליבן. הדמות נוצרה עבור הסדרה ונועדה להיות בעלת "רקע אתני" לפני שמאק לוהקה. מאז, דמותה של קלואי נכנסה לקאנון בספרי הקומיקס. אנט אוטול – מרתה קנט, אמו המאמצת של קלארק. לאורך עונותיה השונות של הסדרה, היא ובעלה, ג'ונתן, מייעצים לקלארק לגבי שימוש נכון ביכולותיו המתפתחות. בעונה החמישית, מרתה נבחרת לסנאט של קנזס, ובעונה השישית היא עוזבת את הסדרה. אף על פי שהשחקנית סינתיה אטינגר לוהקה במקור לגילום דמותה של מרתה קנט, במהלך צילומי פרק הפיילוט, כולם (כולל אטינגר), הבינו שהתפקיד לא מתאים לה. באותו הזמן, אוטול הייתה מחויבת לצילומי סדרת הטלוויזיה "הציידת". בערך באותה התקופה בה היוצרים רצו ללהק מחדש את דמותה של מרתה קנט, "הציידת" בוטלה, ולאוטול התאפשר להצטרף לצוות השחקנים. השחקנית שיחקה בעבר את דמותה של לאנה לאנג ב"סופרמן 3". ג'ון שניידר – ג'ונתן קנט, אביו המאמץ של קלארק, שמתאמץ כמיטב יכולתו להגן על סודו של בנו; על פי שניידר, ג'ונתן "מוכן לחלוטין ללכת לכלא, או גרוע מכך, במטרה להגן על בנו." שניידר עזב את הסדרה בפרק ה-100 בעונתה החמישית של הסדרה, במהלכו ג'ונתן מת מהתקף לב בליל הניצחון שלו בבחירות לסנאט. ג'ון גלאבר – ליונל לות'ר, אביו של לקס. ליונל אחראי לאימוצו של קלארק בידי ג'ונתן ומרתה קנט. גלובר ניסה לגרום לדמותו של ליונל להיראות כאילו ניסתה "להקשיח את דמותו של לקס", וראה בה איש עסקים עשיר וחזק, שמאוכזב מבנו. דמותו של ליונל נוצרה עבור הסדרה על מנת ליצור הקבלה לדמויותיהם של ג'ונתן ומרתה קנט, וכ"ניסוי בהורות קיצונית". גלאבר הופיע בתפקיד משני בעונה הראשונה, וקודם לתפקיד ראשי מהעונה השנייה ועד לעונה השביעית, בה ליונל נרצח על ידי לקס. גלאבר שב לגלם את דמותו של ליונל מיקום מקביל בעונה העשירית. ג'נסן אקלס – ג'ייסון טיג, בן זוגה של לאנה בעונה הרביעית, שמגיע בעקבותיה לסמולוויל מפריז, ולוקח עבודה כעוזר מאמן הפוטבול בתיכון, אך מפוטר כאשר מערכת היחסים בינו לבין לאנה מתגלה. בסוף העונה, נחשף כי הוא שיתף פעולה עם אמו במטרה לעקוב אחר שלוש אבני הידע הקריפטוניות. לפני שהוא לוהק לדמותו של ג'ייסון, אקלס היה הבחירה השנייה לדמותו של קלארק קנט. אף על פי שדמותו של ג'ייסון נועדה בתחילה להופיע גם בעונה החמישית, אקלס עזב את הסדרה בסוף עונתה הרביעית בגלל התחייבויותיו ל"על טבעי". אריקה דוראנס – לויס ליין, בת דודתה של קלואי, שמגיעה לסמולוויל במטרה לחקור את מותה לכאורה של קלואי, ובמהלך בתקופה זו, נשארת ללון אצל משפחת קנט. דוראנס, שהופיעה בתפקיד משני בעונה הרביעית, קודמה לתפקיד ראשי מעונתה החמישית של הסדרה. המפיקים רצו להכניס את דמותה של לויס ליין לסדרה, ו"מותה" של קלואי בסוף העונה השלישית נתן להם את האפשרות לעשות כן. דוראנס לוהקה לתפקיד שלושה ימים לפני תחילת הצילומים; אף על פי שבתחילה דמותה נועדה להופיע בארבעה פרקים בלבד, על פי חטיבת הסרטים של האחים וורנר, לאחר משא ומתן, דמותה הורחבה לתפקיד משמעותי יותר בסדרה. ארון אשמור – ג'ימי אולסן, בן זוגה של קלואי, וצלם שעובד ב"דיילי פלאנט". אשמור, שהופיע בתפקיד משני בעונה השישית, קיבל תפקיד ראשי בעונות השביעית והשמינית. אשמור תיאר את גילום דמותו של אולסון כ"חלום שהתגשם". בעונה השמינית, דמותו של אשמור נרצחת. על אף שדמותו של אשמור נרצחה, הוא הצהיר כי הדמות אותה הוא גילם היא אינה ג'ימי אולסן האמיתי; בהלווייתו, שמו המלא נחשף כהנרי ג'יימס אולסן, ואילו נחשף ששמו של אחיו הצעיר הוא ג'ימי, והוא זה שנועד להיות אותו ג'ימי אולסון שיעבוד לצדם של קלארק ולויס בבגרותו. אשמור שב לגלם את דמותו של ג'ימי אולסון הצעיר בפרק הסיום של הסדרה. לורה ונדרוורט – קארה, בת דודו הקריפטונית של קלארק, שנשלחה לטפל בו ולדאוג לרווחתו במטר המטאורים, אך במקום זאת נכלאה מתחת לסכר למשך 18 שנה. כשהסכר נשבר בסוף העונה השישית, היא מתעוררת ומשתחררת לחופשי. לקארה יש יכולות דומות לשל קלארק, לרבות יכולת התעופה. בסוף העונה השביעית, קארה נלכדת באזור הפנטום. ונדרוורט אמנם לא חזרה לצוות השחקנים הראשי בעונה השמינית, אך היא שבה בהופעת אורח בעונות השמינית והעשירית. קאסידי פרימן – טס מרסר, יורשתו של לקס כמנכ"לית לות'קורפ בעונה השמינית. שמה של טס הוא הומאז' לשתי דמויות קיימות בקומיקס של סופרמן, איב טסמאכר ומרסי גרייבס. פרימן תיארה את דמותה כ"עזה", "כיפית" ו"אינטליגנטית". אף על פי שבתחילה היא נאמנה ללקס ולפעולותיו, בהמשך טס מאמינה שקלארק יוכל לעזור לה, והופכת לבעלת בריתו. בעונה העשירית, נחשף ששמה המלא הוא לוטסה לינה לות'ר; בתו של ליונל מחוץ לנישואים. סם ויטוור – דייוויס בלום, פרמדיק כריזמטי הנאבק באפלה הפנימית השוכנת בו. דמותו של דייוויס בלום הוא גרסתה של הסדרה לדמותו של דומסדיי (הדמות היחידה שהרגה את סופרמן בספרי הקומיקס). המפיק בריאן פיטרסון אמר כי עם עזיבתו של מייקל רוזנבאום, המפיקים החדשים חיפשו נבל שיהיה "גדול כמו לקס", ומצאו שדמותו של דומסדיי התאימה לכך. ג'סטין הארטלי – אוליבר קווין / החץ הירוק, מנכ"ל "תעשיות קווין" ומנהיג קבוצה קטנה של גיבורי-על המכונה "ליגת הצדק". הארטלי, שהופיע בתפקיד אורח בעונות השישית והשביעית, קודם לתפקיד ראשי החל מהעונה השמינית, והוא היה הבחירה הראשונה של המפיקים לגילום דמותו של אוליבר קווין, שנועד לטלטל את מערכת היחסים בין קלארק ולויס בעונה השישית ולתת לקלארק מבט חלופי על לחימה בפשע. קאלום בלו – זוד, גרסה צעירה של פושע המלחמה מקריפטון שנשלח לאזור הפנטום. דמותו מוזכרת לראשונה בעונה החמישית, כאשר ברייניאק משתמש בגופו של לקס ככלי עבור רוחו של זוד. דמותו של זוד, בגילומו של בלו, מופיעה לראשונה בסוף העונה השמינית. ב-2000 החלו באולפני הטלוויזיה של האחים וורנר לנסות לפתח סדרת טלוויזיה המבוססת על חייו של קלארק קנט (סופרמן) בכשהיה צעיר. באותה שנה החלו אלפרד גוף ומיילס מילר לפתח פרק פיילוט לסדרה ולאחר שפיטר רוט, נשיא אולפני הטלוויזיה של האחים וורנר, צפה בפרק הפיילוט הוא הזמין עונה. אלפרד גוף ומיילס מילר רצו לחקור בסדרה מדוע הפך קלארק קנט לסופרמן. אלפרד גוף ומיילס מילר לא הכירו את הקומיקס או את יקום גיבורי העל של DC קומיקס, אלפרד גוף ומיילס מילר חקרו את דמויות הקומיקס ואת כל גלגוליו של סופרמן. לאחר שסיימו לפתח את הסדרה פנו אלפרד גוף ומיילס מילר לערוץ The WB ולערוץ פוקס עם הרעיון לסדרה והחל מאבק בין השניים לגבי הרשת שתשדר את הסדרה, ערוץ The WB ניצחו במאבק וביקשו מאלפרד גוף ומיילס מילר להפיק 13 פרקים בתור התחלה. לאחר תחילת פיתוח הסדרה אלפרד גוף ומיילס מילר אמרו כי הם אינם רוצים לעשות סדרה על סופרמן, ובהמשך נאסר שקלארק יופיע במהלך הסדרה בתלבושתו של סופרמן. טום ולינג סירב לחלוטין להתלבש כמו סופרמן (גם בפרק האחרון) והסכים לבגדים דומים בלי טייטס וגלימה. כריסטופר ריב, השחקן שגילם את דמותו של סופרמן במקור, אמר על הסדרה כי ”אני הייתי קצת ספקן כאשר שמעתי על [סמולוויל] בהתחלה, אבל אני חייב לומר שהכתיבה, המשחק והאפקטים המיוחדים הם די מדהימים. ב-1977 סצנת פעלולים הייתה לוקחת לנו שבוע כדי לצלם—זה די מרשים מה שהם מסוגלים לעשות עם מחשבים וטכנולוגיות האפקטים היום בתוכנית טלוויזיה שבועית. זה נותן לו הרבה יותר ערך ייצור וכושר המצאה ממה שחשבתי שאני הולך לראות מתי ששמעתי לראשונה על הסדרה. אני חושב שהתוכנית עושה עבודה ממש טובה בעקבות המיתולוגיה, וטום עושה עבודה טובה בעקבות המסורת”. שידור הסדרה התחיל ב-16 באוקטובר 2001 ברשת הטלוויזיה The WB. חמש עונותיה הראשונות של הסדרה שודרו ברשת The WB, לאחר שרשת The WB התאחדה עם רשת UPN לרשת The CW הסדרה עברה ל-The CW ובערוץ הזה היא שודרה עד עונה 10 והפכה לסדרה המדע בדיונית הכי ארוכה שרצה בצפון אמריקה (ארצות הברית וקנדה). מה-5 בנובמבר 2006 עונות 1–4 של הסדרה שודרו בערוץ AXN של סרטי סוני ששודר ב-HOT. העונות נרכשו על ידי yes ושודרו בערוץ yesWeekend. מעונה 5 הסדרה שודרה בערוץ yesSTARS 2 שהוחלף אחר כך לערוץ yesSTARS Action. ב-17 בינואר 2010 yes עשתה שינויים בערוצי הסדרות של yes וסדרות המדע הבדיוני עברו לערוץ yesSCIFI. לסדרה היו 34 זכיות ו-155 מועמדויות לפרסים. להלן רוב הזכיות: הסדרה זכתה לרוב לביקורות חיוביות[דרוש מקור]. שוחרר ב-16 במאי 2013 בארצות הברית עם נעימת הנושא ועוד 100 שירים מהפסקול של הסדרה: Wherever You Will Go – דה קולינג Supernatural – By Divine Right What Do I Have to Do – Stabbing Westward Everything I Own – Jude The Reason – הובסטנק Fat Lip – Sum 41 Eight Half Letters – Stereoblis So Far Away – Staind Weapon – מתיו גוד 100 Years – Five for Fighting Invisible Man – Theory of a Deadman Last Resort – פאפא רוצ’ Diamonds and Guns – Transplants Don’t Say Nothing – The Roots Hurt – ג’וני קאש Everything – Lifehouse Truth or Dare – N.E.R.D Spell – מרי דיגבי My Immortal – Evanescence My Happy Ending – אבריל לאבין Precious – Depeche Mode Superman – Stereophonics You’re Beautiful – ג’יימס בלנט One More Day – VAST Pain – Jimmy Eat World Girls and Boys – Good Charlotte You Could Be Happy – Snow Patrol One Moment More – מינדי סמית’ I Grieve – פיטר גבריאל Boulevard of Broken Dreams – גרין דיי One Thing – Finger Eleven La La – אשלי סימפסון Innocent – Fuel Perfect – Michelle Featherstone Superman – Five for Fighting Ache – ג’יימס קרינגטון Perfect Memory – Remy Zero I Miss You – Incubus Prelude 12 21 – A.F.I 24 – ג’ם Meltdown – אש Fever for the Flava – Hot Action Cop Apologize – OneRepublic You And Me – Lifehouse Don’t Cha – פוסיקט דולז End of the World – Dead by Sunrise Daisy – Brand New Days Go By – Dirty Vegas Weldome to My Life – Simple Plan Collide – Dishwalla Yesterday – כריס הייפנר How Do We Do – Swank Somewhere Out There – Our Lady Peace Sober – קלי קלארקסון I’m with You – אבריל לאבין It Ends Tonight – The All-American Rejects Into You – ג’ניפר נאפ Finding Out True Love Is Blind – Louis XIV City Lights – פול טנג’ה Everything I Say Is a Lie – Crush Wicked Game – HIM Pioneer to the Falls – אינטרפול Baby I Need You – קים טיילר What You Waiting For – גוון סטפני Holding Out for a Hero – טרה לי קובל Funny Little Feeling – Rock n Roll Soldiers Can’t Take My Eyes Off You – Cary Brothers Roadside – Rise Against Mercy – דאפי Dirty Laundry – Bitter:Sweet Heavenly Day – פטי גריפין Don’t Forget Me – Red Hot Chili Peppers Revolution – Authority Zero Dirty Little Secret – The All-American Rejects I Don’t Care – אפוקלפטיקה Untitled – Simple Plan Breathe Again – שרה ברליס A Modern Myth – 30 Seconds to Mars Kryptonite – 3 Doors Down Superman – ג’ון ויליאמס Good Talk – Shocore Hot in Herre – נלי We Bite – Spencer Project Battle Flag – Lo Fidelity Allstars Goodbye Again – Vertical Horizon Never Let You Go – Third Eye Blind Up All Night – Unwritten Law Don’t Ask Me – Ok Go Wikked Lil Girrrls – אסתרו Caught In the Sun – Course of Nature Don’t Take Your Love Away – VAST Never Been Born – Swank Clint Eastwood – גורילז Calling All Angels – טריין The Girl’s Attractive – Diamond Nights In this Life – Chantal Kreviazuk Cold and Empty – קיד רוק The Middle – Jimmy Eat World Stop and Stare – OneRepublic She Will Be Loved – מארון פייב אתר האינטרנט הרשמי של הסדרה בארכיון האינטרנט (באנגלית) "סמולוויל", במסד הנתונים הקולנועיים IMDb (באנגלית) "סמולוויל", באתר AllMovie (באנגלית) "סמולוויל", באתר Rotten Tomatoes (באנגלית) "סמולוויל", באתר Metacritic (באנגלית) "סמולוויל", באתר Hulu סדרות (באנגלית) "סמולוויל", במסד הנתונים הקולנועיים KinoPoisk (ברוסית) How did your favorite show rate? (2001–02) באתר USA Today, 28 במאי 2002 2002–03 Ratings 2003–04 Ratings באתר ABC Medianet 2004–05 Primetime Wrap, באתר Hollywood Reporter, 27 במאי 2005 Series, באתר The Hollywood Reporter, 26 במאי 2006 2006–07 primetime wrap, באתר The Hollywood Reporter, 25 במאי 2007 Weekly Program Rankings באתר ABC Medianet, 20 במאי 2008 Weekly Program Rankings באתר ABC Medianet, 19 במאי 2008 Final 2009–10 Broadcast Primetime Show Average Viewership – TV Ratings, Nielsen Ratings, Television Show Ratings באתר TV by the Numbers Bill Gorman, 'Modern Family' Tops DVR Ratings Gain For The 2010–11 Season; 'Fringe' Has Biggest % Increase By DVR באתר TV by the Numbers, 13 ביוני 2011 D.J. Nock, ‏Smallville: The Complete Second Season, ‏DVD Times, ‏25 בנובמבר 2004 Simpson, Paul, (Season 1 Companion), pp.112–115 "Pilot" commentary by Al Gough, Miles Millar and David Nutter (DVD). Warner Bros. Television. 2002. Rob Salem (April 24, 2008). "Shaking things up in Smallville". The Star. Toronto. Retrieved May 19, 2008. Ausiello, Michael (July 23, 2008). "Ask Ausiello: 'CSI' Sex Shocker! Lana Back to 'Smallville'! Gay Panic at 'Grey's'! '24' Villain's Alive!". Entertainment Weekly. Archived from the original on August 28, 2008. Retrieved October 20, 2019. Kristin Dos Santos (May 1, 2008). "Breaking: Michael Rosenbaum Has Left Smallville". Eonline. Retrieved May 2, 2008. Matt Webb Mitovich and Michael Ausiello (February 11, 2011). "Smallville Exclusive! Michael Rosenbaum Back for Series Finale: 'I'm Doing It For the Fans'". TV Line. Retrieved February 11, 2011. Jennifer Squires Biller (August 20, 2007). "Interview with Flash Gordon's Eric Johnson". Tube Talk. Archived from the original on September 28, 2008. Retrieved July 12, 2009. Sands, Rich. "Smallville's Chloe Makes Her Comic-Book Debut" TV Guide; September 27, 2010; Page 10 Rob Owen (October 14, 2001). "Superman revisited in "Smallville"". Pittsburgh Post-Gazette. Retrieved July 8, 2007. Simpson, Paul (2004). Smallville: The Official Companion Season 1. London: Titan Books. pp. 8–17. ISBN 978-1-84023-795-5. "Lionel Luthor Returning to Smallville". TVGuide.com. August 20, 2010. Retrieved August 20, 2010. Byrne, Craig (September 4, 2007). Smallville: The Official Companion Season 4. Titan Books. p. 124. ISBN 978-1-84023-957-7. Ileane Rudolph (October 25, 2007). "Up Close With Supernatural's Jensen Ackles: Part 1". TV Guide. Retrieved July 12, 2009. Goldman, Eric (August 2, 2006). "IGN: IGN Interview: Aaron Ashmore on Becoming Smallville's Jimmy Olsen". IGN. Retrieved October 20, 2019. Ausiello, Michael (May 14, 2009). "'Smallville' exclusive: Find out why they killed %$#@#". Entertainment Weekly. Archived from the original on September 3, 2009. Retrieved October 20, 2019. Sands, Rich (June 11, 2007). "Exclusive: Supergirl Soars Into Smallville". TV Guide. Retrieved July 12, 2009. Matt Webb Mitovich (May 16, 2008). "Smallville Exclusive: Kara's Future Is Up, Up in the Air". TV Guide. Retrieved May 21, 2008. "Doomsday actor named for 'Smallville' season eight". Comics2Film. June 20, 2008. Archived from the original on November 15, 2009. Retrieved July 12, 2009. "Catwoman 2, Punisher: War Zone, Transformers 2: July 30 Comic Reel". Comic Book Resources. July 30, 2008. Retrieved August 16, 2008. Craig Byrne. "Roundtable interview with Cassidy Freeman". Kryptonsite. Retrieved August 27, 2008. Tucker, Ken (November 13, 2010). "'Smallville' recap: 'Abandoned': Teri Hatcher, as Lois' mom, upstaged by Julian Sands, Helen Slater, and Lindsay Hartley". Entertainment Weekly. Retrieved October 20, 2019. Craig Byrne. "Roundtable interview with executive producers Kelly Souders and Brian Peterson (part 1)". Kryptonsite. Retrieved September 2, 2008. Kristin Dos Santos (June 3, 2008). "Smallville Season Eight: Look Who's In!". Eonline. Retrieved July 12, 2009. "Smallville Casting News: Callum Blue Has Zod Complex". TVGuide.com. Retrieved June 23, 2009. Rich Sands (July 21, 2009). "Smallville's Zod Complex". TV Guide. Archived from the original on July 24, 2009. Retrieved July 23, 2009. "Metamorphosis", פרשנות של אלפרד גוף ומיילס מילר Smallville Episodes, באתר TV Guide Jessic Seid, ‏'Gilmore Girls' meet 'Smackdown':CW Network to combine WB, UPN in CBS-Warner venture beginning in September‏, באתר CNN Money, ‏24 בינואר 2006 Smallville will break Stargate SG-1’s world record, באתר Gate World Smallville - IMDb, נבדק ב-2020-09-24 Episode List: Smallville – Season 1, באתר TV Tango WB is getting its mojo back, באתר Medialifemagazine.com, ‏26 בספטמבר 2002 Episode List: Smallville – Season 2, באתר TV Tango Episode List: Smallville – Season 3, באתר TV Tango Weekly Program Rankings, באתר ABC Medianet, ‏25 במאי 2004 Weekly Program Rankings, באתר ABC Medianet, ‏29 בספטמבר 2004 Weekly Program Rankings, באתר ABC Medianet, ‏24 במאי 2005 Weekly Program Rankings, באתר ABC Medianet, ‏4 באוקטובר 2005 Weekly Program Rankings, באתר ABC Medianet, ‏16 במאי 2006 Weekly Program Rankings, באתר ABC Medianet, ‏3 באוקטובר 2006 Weekly Program Rankings, באתר ABC Medianet, ‏22 במאי 2007 Weekly Program Rankings, באתר ABC Medianet, ‏2 באוקטובר 2007 Weekly Program Rankings, באתר ABC Medianet, ‏20 במאי 2008 Bill Gorman, ‏Top CW Primetime Shows, September 15–21, באתר TV by the Numbers, ‏23 בספטמבר 2008 Robert Seidman, ‏Top CW Primetime Shows, May 11–17, 2009, באתר TV by the Numbers, ‏19 במאי 2009 Bill Gorman, ‏Dollhouse Premiere 18–49 Rating Increases To A 1.5 Via DVR; Hopeful or Futile?‏ באתר TV by the Numbers, ‏12 באוקטובר 2009 Paul Millar, ‏2.5m watch 'Smallville' season finale, באתר Digital Spy, ‏16 במאי 2010 Bill Gorman, ‏Friday Finals: Supernatural Up; Dateline Down, באתר TV by the Numbers, ‏27 בספטמבר 2010 Bill Gorman, ‏'Modern Family' Tops DVR Ratings Gain For The 2010–11 Season; 'Fringe' Has Biggest % Increase By DVR‏ באתר TV by the Numbers, ‏13 ביוני 2011 (Ultimate Smallville Soundtrack) "Season 1 (Region 1)". TVShowsOnDVD.com. אורכב מ-המקור ב-7 ביולי 2009. נבדק ב-22 במרץ 2009. {{cite web}}: (עזרה) "Season 1 (Region 2)". Amazon France. נבדק ב-13 בדצמבר 2006. {{cite web}}: (עזרה) "Season 1 (Region 4)". JB HI-FI online. נבדק ב-12 בינואר 2007. {{cite web}}: (עזרה) "Season 2 (Region 1)". TVShowsOnDVD.com. אורכב מ-המקור ב-5 בנובמבר 2008. נבדק ב-22 במרץ 2009. {{cite web}}: (עזרה) "Season 2 (Region 2)". Amazon France. נבדק ב-13 בדצמבר 2006. {{cite web}}: (עזרה) "Season 2 (Region 4)". JB HI-FI online. נבדק ב-12 ביולי 2009. {{cite web}}: (עזרה) "Season 3 (Region 1)". TVShowsOnDVD.com. אורכב מ-המקור ב-4 בנובמבר 2008. נבדק ב-22 במרץ 2009. {{cite web}}: (עזרה) "Season 3 (Region 2)". Amazon France. נבדק ב-13 בדצמבר 2006. {{cite web}}: (עזרה) "Season 3 (Region 4)". JB HI-FI online. נבדק ב-12 ביולי 2009. {{cite web}}: (עזרה) "Season 4 (Region 1)". TVShowsOnDVD.com. אורכב מ-המקור ב-4 בנובמבר 2008. נבדק ב-22 במרץ 2009. {{cite web}}: (עזרה) "Season 4 (Region 2)". Amazon France. נבדק ב-13 בדצמבר 2006. {{cite web}}: (עזרה) "Season 4 (Region 4)". JB HI-FI online. נבדק ב-12 ביולי 2009. {{cite web}}: (עזרה) "Season 5 (Region 1)". TVShowsOnDVD.com. אורכב מ-המקור ב-4 בנובמבר 2008. נבדק ב-22 במרץ 2009. {{cite web}}: (עזרה) "Season 5 (Region 2)". Amazon France. נבדק ב-13 בדצמבר 2006. {{cite web}}: (עזרה) "Season 5 (Region 4)". Ezydvd. אורכב מ-המקור ב-15 בינואר 2007. נבדק ב-12 בינואר 2007. {{cite web}}: (עזרה) David Lambert (23 במאי 2007). "Smallville ;— Clark's secret is out: 6th Season Street date, costs, and extras!". TVShowsOnDVD.com. אורכב מ-המקור ב-27 באפריל 2009. נבדק ב-12 ביולי 2009. {{cite news}}: (עזרה) "Season 6 (Region 2)". Amazon. נבדק ב-15 באוגוסט 2007. {{cite web}}: (עזרה) "Season 6 (Region 4)". Ezydvd. אורכב מ-המקור ב-19 באוקטובר 2009. נבדק ב-18 באוקטובר 2009. {{cite web}}: (עזרה) David Lambert (21 במאי 2008). "Smallville ;— Release Date, Package Art & Extras for 7th Season DVDs and Blu-ray Discs!". TVShowsOnDVD.com. אורכב מ-המקור ב-25 במאי 2008. נבדק ב-21 במאי 2008. {{cite news}}: (עזרה) "Smallville season 7 (Region 2)". Amazon.uk. נבדק ב-22 במרץ 2009. {{cite web}}: (עזרה) "Season 7 (Region 4)". Ezydvd. אורכב מ-המקור ב-18 בדצמבר 2008. נבדק ב-30 בדצמבר 2008. {{cite web}}: (עזרה) David Lambert (3 ביוני 2009). "DVD & Blu-ray Official 8th Season Announcement: Extras, 3D Box Art & August Date". TVShowsOnDVD.com. אורכב מ-המקור ב-6 ביוני 2009. נבדק ב-3 ביוני 2009. {{cite news}}: (עזרה) "DVD Official 8th Season (Region 2)". Amazon.uk. נבדק ב-22 במרץ 2009. {{cite web}}: (עזרה) "Smallville — The Complete 8th Season (6 Disc Set)". EzyDVD. אורכב מ-המקור ב-31 בינואר 2010. נבדק ב-16 בפברואר 2010. {{cite web}}: (עזרה) David Lambert (17 ביוני 2010). "Final (Earlier!) Release Date and Extras for The Complete 9th Season on DVD and Blu-ray". TVShowsOnDVD.com. אורכב מ-המקור ב-19 ביוני 2010. נבדק ב-17 ביוני 2010. {{cite news}}: (עזרה) "Smallville Complete Ninth Season DVD (Region 2)". amazon.uk. "Smallville — The Complete 9th Season (6 Disc Set)". EzyDVD. אורכב מ-המקור ב-6 ביולי 2011. נבדק ב-16 במאי 2011. {{cite web}}: (עזרה) David Lambert. "Finalized Date, Bonus Items, Packaging for the Complete Series and The 10th Season Sets". TVShowsOnDVD.com. אורכב מ-המקור ב-4 בפברואר 2013. נבדק ב-26 ביולי 2011. {{cite web}}: (עזרה) "Smallville Complete Tenth Season DVD (Region 2)". amazon.uk. "Smallville: The Final Season". Ezydvd.com.au. אורכב מ-המקור ב-14 בינואר 2012. נבדק ב-9 בינואר 2012. {{cite web}}: (עזרה) David Lambert (26 באפריל 2011). "The Complete Series on DVD: Timeframe, Packaging, New Extras and Answer to 'Why Not On Blu-ray?'". TVShowsOnDVD.com. אורכב מ-המקור ב-29 באפריל 2011. נבדק ב-26 באפריל 2011. {{cite web}}: (עזרה) "Smallville – Season 1–10 Complete [DVD]". amazon.uk. "Smallville – The Complete Collection Seasons 1–10 DVD". dvdorchard. אורכב מ-המקור ב-30 בדצמבר 2012. נבדק ב-28 באוגוסט 2012. {{cite web}}: (עזרה) "Smallville — The Complete Sixth Season — Blu-ray". TVShowsOnDVD.com. אורכב מ-המקור ב-4 בנובמבר 2008. נבדק ב-22 במרץ 2009. {{cite web}}: (עזרה) "Smallville: Season 6 (Blu-ray)". Amazon.ca. נבדק ב-11 בנובמבר 2009. {{cite web}}: (עזרה) "Smallville — The Complete Sixth Season [Blu-ray] (2006)". Amazon.co.uk. נבדק ב-11 בנובמבר 2009. {{cite web}}: (עזרה) "Smallville — The Complete 6th Season (4 Disc Set) (Blu-ray)". ezydvd. אורכב מ-המקור ב-13 באוקטובר 2009. נבדק ב-11 בנובמבר 2009. {{cite web}}: (עזרה) "Smallville — The Complete Seventh Season — Blu-ray". TVShowsOnDVD.com. אורכב מ-המקור ב-4 בנובמבר 2008. נבדק ב-22 במרץ 2009. {{cite web}}: (עזרה) "Smallville — The Complete Seventh Season (Blu-ray)". Amazon.co.uk. נבדק ב-11 בנובמבר 2009. {{cite web}}: (עזרה) "Smallville — The Complete 7th Season (3 Disc Set) (Blu-ray)". ezydvd. אורכב מ-המקור ב-7 באוקטובר 2009. נבדק ב-11 בנובמבר 2009. {{cite web}}: (עזרה) "Smallville — The Complete Eighth Season — Blu-ray". TVShowsOnDVD.com. אורכב מ-המקור ב-28 באוגוסט 2009. נבדק ב-28 במרץ 2010. {{cite web}}: (עזרה) "Smallville — The Complete Eighth Season [Blu-ray] (2009)". Amazon.co.uk. נבדק ב-11 בנובמבר 2009. {{cite web}}: (עזרה) "Smallville— The Complete 8th Season (4 Disc Set) (Blu-ray)". ezydvd. אורכב מ-המקור ב-22 במרץ 2010. נבדק ב-28 במרץ 2010. {{cite web}}: (עזרה) "Smallville — The Complete Ninth Season [Blu-ray] (2010)". Amazon.co.uk. "Smallville — The Complete 9th Season (6 Disc Set)". EzyDVD. אורכב מ-המקור ב-7 באפריל 2011. נבדק ב-16 במאי 2011. {{cite web}}: (עזרה) "Smallville — The Complete Tenth Season [Blu-ray] (2011) (Region Free)". Amazon.co.uk. "Smallville: The Final Season (Blu-ray)". Ezydvd.com.au. אורכב מ-המקור ב-25 בפברואר 2012. נבדק ב-9 בינואר 2012. {{cite web}}: (עזרה)